Il-Kunsill estenda l-mandati ta' sitt rappreżentanti speċjali tal-UE (RSUE). Il-mandat ta' Eamon Gilmore bħala r-RSUE għad- Drittijiet tal-Bniedem ġie estiż sat-28 ta' Frar 2023. Is-Sur Gilmore nħatar għall-ewwel darba fl-1 ta' Marzu 2019. Il-mandat ta' Toivo Klaar bħala RSUE għall- Kawkasu tan-Nofsinhar u l-Kriżi fil-Georgia ġie estiż b'12 xahar ieħor, sat-28 ta' Frar 2022. Is-Sur Klaar inħatar għall-ewwel darba f'Novembru 2017. Il-mandat ta' Ángel Losada Fernández bħala RSUE għas- Saħel ġie estiż għal erba' xhur oħra, sat-30 ta' Ġunju 2021. Is-Sur Losada Fernández inħatar għall-ewwel darba f'Diċembru 2015. Il-mandat ta' Peter Burian bħala RSUE għall- Asja Ċentrali ġie estiż b'erba' xhur oħra, sat-30 ta' Ġunju 2021. Is-Sur Burian inħatar għall-ewwel darba f'April 2015. Il-mandat ta' Alexander Rondos bħala RSUE għall- Qarn tal-Afrika ġie estiż b'erba' xhur oħra, sat-30 ta' Ġunju 2021. Is-Sur Rondos inħatar għall-ewwel darba f'Diċembru 2011. Il-mandat ta' Susanna Terstal bħala RSUE għall- Proċess ta' Paċi fil-Lvant Nofsani , ġie estiż b'xahrejn oħra, sat-30 ta' April 2021. Is-Sa Terstal inħatret għall-ewwel darba f'Settembru 2018. Din is-sena, ir-Rappreżentant Għoli ser jaħtar RSUE ġodda għas-Saħel, l-Asja Ċentrali, il-Qarn tal-Afrika u l-Proċess ta' Paċi fil-Lvant Nofsani. Sfond u passi li jmiss Ir-rappreżentanti speċjali tal-UE jippromwovu l-politiki u l-interessi tal-UE f'reġjuni u pajjiżi speċifiċi, kif ukoll fir-rigward ta' kwistjonijiet li jkunu jikkonċernaw jew jinteressaw lill-UE b'mod partikolari. Huma għandhom rwol attiv fl-isforzi għall-konsolidazzjoni tal-paċi, l-istabbiltà u l-istat tad-dritt. L-ewwel RSUE nħatru fl-1996. Bħalissa, disa' RSUE jappoġġaw il-ħidma tar-Rappreżentant Għoli tal-Unjoni għall-Affarijiet Barranin u l-Politika ta' Sigurtà, Josep Borrell. Dawn jinkludu s-sitta msemmija hawn fuq u r-Rappreżentanti Speċjali għad-Djalogu Belgrad-Pristina u kwistjonijiet reġjonali oħra tal-Balkani tal-Punent, għall-Bożnija-Ħerzegovina u għall-Kosovo. Rappreżentanti speċjali tal-UE (sit web tas-SEAE)